CELEX: 
Language: el
Date: 2016-07-05
Title: Θέση του Συμβουλίου σε πρώτη ανάγνωση ενόψει της έκδοσης ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (ΕΚ) αριθ. 1365/2006 για στατιστικές σχετικά με μεταφορές εμπορευμάτων μέσω εσωτερικών πλωτών οδών όσον αφορά την ανάθεση κατ’ εξουσιοδότηση και εκτελεστικών αρμοδιοτήτων στην Επιτροπή για την έκδοση ορισμένων μέτρων

Συμβούλιο
               της Ευρωπαϊκής Ένωσης
                                                    Βρυξέλλες, 5 Ιουλίου 2016
                                                    (OR. en)
                                                    9878/16
      Διοργανικός φάκελος:
         2013/0226 (COD)
                                                    STATIS 35
                                                    TRANS 219
                                                    CODEC 823
ΝΟΜΟΘΕΤΙΚΕΣ ΚΑΙ ΑΛΛΕΣ ΠΡΑΞΕΙΣ
Θέμα:            Θέση του Συμβουλίου σε πρώτη ανάγνωση ενόψει της έκδοσης
                 ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ
                 ΣΥΜΒΟΥΛΙΟΥ σχετικά με την τροποποίηση του κανονισμού (ΕΚ) αριθ.
                 1365/2006 για στατιστικές σχετικά με μεταφορές εμπορευμάτων μέσω
                 εσωτερικών πλωτών οδών όσον αφορά την ανάθεση κατ’ εξουσιοδότηση
                 και εκτελεστικών αρμοδιοτήτων στην Επιτροπή για την έκδοση ορισμένων
                 μέτρων
9878/16                                                        ROD/ag
                                        DGG 3B                                     EL
 ---pagebreak---                                ΚΑΝΟΝΙΣΜΟΣ (ΕΕ) 2016/…
            ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
                                           της …
              σχετικά με την τροποποίηση του κανονισμού (ΕΚ) αριθ. 1365/2006
   για στατιστικές σχετικά με μεταφορές εμπορευμάτων μέσω εσωτερικών πλωτών οδών
        όσον αφορά την ανάθεση κατ’ εξουσιοδότηση και εκτελεστικών αρμοδιοτήτων
                      στην Επιτροπή για την έκδοση ορισμένων μέτρων
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 338
παράγραφος 1,
Έχοντας υπόψη την πρόταση της Ευρωπαϊκής Επιτροπής,
Κατόπιν διαβίβασης του σχεδίου νομοθετικής πράξης στα εθνικά κοινοβούλια,
Αποφασίζοντας σύμφωνα με τη συνήθη νομοθετική διαδικασία 1,
1
      Θέση του Ευρωπαϊκού Κοινοβουλίου της … (δεν έχει ακόμη δημοσιευθεί στην Επίσημη
      Εφημερίδα) και θέση του Συμβουλίου σε πρώτη ανάγνωση της … (δεν έχει ακόμη
      δημοσιευθεί στην Επίσημη Εφημερίδα). Θέση του Ευρωπαϊκού Κοινοβουλίου της … (δεν
      έχει ακόμη δημοσιευθεί στην Επίσημη Εφημερίδα).
9878/16                                                           ROD/ag                1
                                          DGG 3B                                       EL
 ---pagebreak--- Εκτιμώντας τα ακόλουθα:
(1)     Ως συνέπεια της έναρξης ισχύος της Συνθήκης για τη λειτουργία της Ευρωπαϊκής Ένωσης
        («Συνθήκη»), οι εξουσίες που ανατέθηκαν στην Επιτροπή είναι ανάγκη να
        ευθυγραμμιστούν με τα άρθρα 290 και 291 ΣΛΕΕ.
(2)     Όσον αφορά την έκδοση του κανονισμού (ΕΕ) αριθ. 182/2011 του Ευρωπαϊκού
        Κοινοβουλίου και του Συμβουλίου 1, η Επιτροπή έχει δεσμευτεί, μέσω δήλωσης 2, να
        αναθεωρήσει, βάσει των κριτηρίων που καθορίζονται στη Συνθήκη, τις νομοθετικές
        πράξεις οι οποίες δεν είχαν προσαρμοστεί στην κανονιστική διαδικασία με έλεγχο πριν
        από τη θέση σε ισχύ της Συνθήκης της Λισσαβώνας.
(3)     Βάσει του κανονισμού (ΕΚ) αριθ. 1365/2006 του Συμβουλίου 3 ανατίθενται στην Επιτροπή
        αρμοδιότητες για την εφαρμογή ορισμένων διατάξεών του.
(4)     Προκειμένου να ευθυγραμμιστεί ο κανονισμός (ΕΚ) αριθ.1365/2006 με τα άρθρα 290 και
        291 της Συνθήκης, οι εκτελεστικές αρμοδιότητες που έχουν ανατεθεί στην Επιτροπή από
        τον εν λόγω κανονισμό θα πρέπει να αντικατασταθούν από εξουσίες έκδοσης κατ’
        εξουσιοδότηση και εκτελεστικών πράξεων.
1
      Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της
      16ης Φεβρουαρίου 2011, για τη θέσπιση κανόνων και γενικών αρχών που αφορούν τους
      τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την
      Επιτροπή (ΕΕ L 55 της 28.2.2011, σ. 13).
2
      ΕΕ L 55 της 28.2.2011, σ. 19.
3
      Κανονισμός (ΕΚ) αριθ. 1365/2006 του Συμβουλίου, της 6ης Σεπτεμβρίου 2006, για
      στατιστικές σχετικά με μεταφορές εμπορευμάτων μέσω εσωτερικών πλωτών οδών και την
      κατάργηση της οδηγίας 80/1119/ΕOK (ΕΕ L 264 της 25.9.2006, σ. 1).
9878/16                                                             ROD/ag                  2
                                           DGG 3B                                         EL
 ---pagebreak--- (5)     Όσον αφορά τον κανονισμό (ΕΚ) αριθ. 1365/2006, προκειμένου να ληφθούν υπόψη οι
        οικονομικές και τεχνικές τάσεις σε ορισμούς που έχουν εγκριθεί σε διεθνές επίπεδο, θα
        πρέπει να ανατεθεί στην Επιτροπή η αρμοδιότητα να εκδίδει πράξεις σύμφωνα με το
        άρθρο 290 της Συνθήκης ως προς την τροποποίηση του εν λόγω κανονισμού για να
        αυξηθεί το κατώτατο όριο σε άνω του 1 000 000 τόνους για τη στατιστική κάλυψη των
        μεταφορών μέσω εσωτερικών πλωτών οδών, προκειμένου να προσαρμοστούν οι ορισμοί ή
        να προβλεφθούν νέοι, καθώς και να προσαρμοστούν τα παραρτήματα του κανονισμού
        (ΕΚ) αριθ. 1365/2006 ώστε να αποτυπώνονται οι αλλαγές της κωδικοποίησης και της
        ονοματολογίας σε διεθνές επίπεδο ή των σχετικών νομοθετικών πράξεων της Ένωσης.
        Είναι ιδιαίτερα σημαντικό να διεξάγει η Επιτροπή, κατά τις προπαρασκευαστικές της
        εργασίες, τις κατάλληλες διαβουλεύσεις, μεταξύ άλλων σε επίπεδο εμπειρογνωμόνων, οι
        οποίες να πραγματοποιούνται σύμφωνα με τις αρχές που ορίζονται στη διοργανική
        συμφωνία της 13ης Απριλίου 2016 για τη βελτίωση της νομοθεσίας 1. Πιο συγκεκριμένα,
        προκειμένου να διασφαλιστεί η ίση συμμετοχή στην προετοιμασία των κατ’
        εξουσιοδότηση πράξεων, το Ευρωπαϊκό Κοινοβούλιο και το Συμβούλιο λαμβάνουν όλα τα
        έγγραφα κατά τον ίδιο χρόνο με τους εμπειρογνώμονες των κρατών μελών και οι
        εμπειρογνώμονές τους έχουν συστηματικά πρόσβαση στις συνεδριάσεις των ομάδων
        εμπειρογνωμόνων της Επιτροπής που ασχολούνται με την προετοιμασία κατ’
        εξουσιοδότηση πράξεων.
(6)     Η Επιτροπή θα πρέπει να μεριμνά ώστε οι εν λόγω κατ’ εξουσιοδότηση πράξεις να μη
        συνεπάγονται σημαντική πρόσθετη επιβάρυνση για τα κράτη μέλη ή τους συμμετέχοντες.
1
      ΕΕ L 123 της 12.5.2016, σ. 1.
9878/16                                                              ROD/ag                   3
                                            DGG 3B                                          EL
 ---pagebreak--- (7)     Με σκοπό να διασφαλιστούν ενιαίες προϋποθέσεις για την εφαρμογή του κανονισμού
        (ΕΚ) αριθ. 1365/2006, θα πρέπει να ανατεθούν εκτελεστικές αρμοδιότητες στην Επιτροπή
        που της επιτρέπουν να εγκρίνει ρυθμίσεις για τη διαβίβαση στοιχείων,
        συμπεριλαμβανομένων των προτύπων ανταλλαγής στοιχείων, και για τη διάδοση των
        αποτελεσμάτων από την Επιτροπή (Eurostat), καθώς επίσης και να αναπτύσσει και να
        δημοσιεύει μεθοδολογικές προδιαγραφές και κριτήρια για τη διασφάλιση της ποιότητας
        των παραγόμενων στοιχείων. Οι εν λόγω αρμοδιότητες θα πρέπει να ασκούνται σύμφωνα
        με τον κανονισμό (ΕΕ) αριθ. 182/2011.
(8)     Σύμφωνα με την αρχή της αναλογικότητας, είναι αναγκαίο και σκόπιμο για την επίτευξη
        του βασικού στόχου της ευθυγράμμισης των αρμοδιοτήτων που ανατίθενται στην
        Επιτροπή με τα άρθρα 290 και 291 της Συνθήκης να καθοριστούν κανόνες για την
        ευθυγράμμιση αυτή στον τομέα των στατιστικών για τις μεταφορές. Ο παρών κανονισμός
        δεν υπερβαίνει τα αναγκαία για την επίτευξη του επιδιωκόμενου στόχου, σύμφωνα με το
        άρθρο 5 παράγραφος 4 της Συνθήκης για την Ευρωπαϊκή Ένωση.
(9)     Η Επιτροπή είναι ανάγκη να μεριμνήσει για τη διεξαγωγή πιλοτικών μελετών όσον αφορά
        τη διαθεσιμότητα στατιστικών δεδομένων που αφορούν τις μεταφορές επιβατών μέσω
        εσωτερικών πλωτών οδών, μεταξύ άλλων μέσω διασυνοριακών υπηρεσιών μεταφορών.
9878/16                                                             ROD/ag                  4
                                            DGG 3B                                       EL
 ---pagebreak---         Η Ένωση θα πρέπει να συνεισφέρει στο κόστος διεξαγωγής των εν λόγω πιλοτικών
        μελετών. Οι εν λόγω συνεισφορές θα πρέπει να λάβουν τη μορφή επιχορηγήσεων προς
        εθνικές στατιστικές υπηρεσίες και άλλες εθνικές αρχές που αναφέρονται στο άρθρο 5 του
        κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου 1,
        σύμφωνα με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου
        και του Συμβουλίου 2.
(10)    Για να διασφαλιστεί η ασφάλεια δικαίου, οι διαδικασίες έκδοσης μέτρων οι οποίες έχουν
        αρχίσει, αλλά δεν έχουν ολοκληρωθεί πριν από την έναρξη ισχύος του παρόντος
        κανονισμού, δεν επηρεάζονται από τον παρόντα κανονισμό.
(11)    Ως εκ τούτου, ο κανονισμός (ΕΚ) αριθ. 1365/2006 θα πρέπει να τροποποιηθεί αναλόγως,
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
1
      Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της
      11ης Μαρτίου 2009, σχετικά με τις ευρωπαϊκές στατιστικές και την κατάργηση του
      κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του
      Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών
      Κοινοτήτων πληροφοριών που καλύπτονται από το στατιστικό απόρρητο, του κανονισμού
      (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης
      89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού
      προγράμματος των Ευρωπαϊκών Κοινοτήτων (ΕΕ L 87 της 31.3.2009, σ. 164).
2
      Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του
      Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που
      εφαρμόζονται στον γενικό προϋπολογισμό της Ένωσης και την κατάργηση του κανονισμού
      (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
9878/16                                                             ROD/ag                    5
                                            DGG 3B                                         EL
 ---pagebreak---                                             Άρθρο 1
Ο κανονισμός (ΕΚ) αριθ. 1365/2006 τροποποιείται ως εξής:
1)      Στο άρθρο 2, προστίθεται η ακόλουθη παράγραφος:
        «5.  Η Επιτροπή εξουσιοδοτείται να εκδίδει κατ’ εξουσιοδότηση πράξεις, σύμφωνα με το
             άρθρο 9, όσον αφορά την τροποποίηση της παραγράφου 2 του παρόντος άρθρου για
             να αυξηθεί το κατώτατο όριο για τη στατιστική κάλυψη των μεταφορών μέσω
             εσωτερικών πλωτών οδών που αναφέρονται εκεί, προκειμένου να ληφθούν υπόψη
             οικονομικές και τεχνικές τάσεις. Κατά την άσκηση της εν λόγω εξουσίας, η
             Επιτροπή μεριμνά ώστε οι κατ’ εξουσιοδότηση πράξεις να μη συνεπάγονται
             σημαντική πρόσθετη επιβάρυνση για τα κράτη μέλη ή τους συμμετέχοντες στην
             έρευνα. Επιπλέον, η Επιτροπή αιτιολογεί δεόντως τις στατιστικές δράσεις που
             προβλέπονται στις εν λόγω κατ’ εξουσιοδότηση πράξεις, χρησιμοποιώντας, κατά
             περίπτωση, ανάλυση κόστους-αποτελεσματικότητας, συμπεριλαμβανομένης
             αξιολόγησης της επιβάρυνσης των συμμετεχόντων στην έρευνα και του κόστους
             παραγωγής, όπως αναφέρεται στο άρθρο 14 παράγραφος 3 στοιχείο γ) του
             κανονισμού (ΕΚ) αριθ. 223/2009 του Ευρωπαϊκού Κοινοβουλίου και του
             Συμβουλίου*.
        ____________________
        *
             Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του
             Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την
             κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού
             Κοινοβουλίου και του Συμβουλίου σχετικά με τη διαβίβαση στη Στατιστική
             Υπηρεσία των Ευρωπαϊκών Κοινοτήτων πληροφοριών που καλύπτονται από το
             στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά
             με τις κοινοτικές στατιστικές και της απόφασης 89/382/ΕΟΚ, Ευρατόμ του
             Συμβουλίου για τη σύσταση επιτροπής του στατιστικού προγράμματος των
             Ευρωπαϊκών Κοινοτήτων (ΕΕ L 87 της 31.3.2009, σ. 164).».
9878/16                                                            ROD/ag                   6
                                            DGG 3B                                       EL
 ---pagebreak--- 2)      Στο άρθρο 3, προστίθενται οι ακόλουθες παράγραφοι:
        «Η Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το
        άρθρο 9, όσον αφορά την τροποποίηση του παρόντος άρθρου για να προσαρμοστούν οι
        ορισμών που περιέχονται σε αυτό ή να προβλεφθούν νέοι, προκειμένου να ληφθούν υπόψη
        σχετικοί ορισμοί που τροποποιούνται ή θεσπίζονται σε διεθνές επίπεδο.
        Κατά την άσκηση της εν λόγω εξουσίας, η Επιτροπή μεριμνά ώστε οι κατ’ εξουσιοδότηση
        πράξεις να μη συνεπάγονται σημαντική πρόσθετη επιβάρυνση για τα κράτη μέλη ή τους
        συμμετέχοντες στην έρευνα. Επιπλέον, η Επιτροπή αιτιολογεί δεόντως τις στατιστικές
        δράσεις που προβλέπονται στις εν λόγω κατ’ εξουσιοδότηση πράξεις, χρησιμοποιώντας,
        κατά περίπτωση, ανάλυση κόστους-αποτελεσματικότητας, συμπεριλαμβανομένης
        αξιολόγησης της επιβάρυνσης των συμμετεχόντων στην έρευνα και του κόστους
        παραγωγής, όπως αναφέρεται στο άρθρο 14 παράγραφος 3 στοιχείο γ) του κανονισμού
        (ΕΚ) αριθ. 223/2009.».
3)      Στο άρθρο 4, προστίθεται η ακόλουθη παράγραφος:
        «4.   Η Επιτροπή εξουσιοδοτείται να εκδίδει κατ’ εξουσιοδότηση πράξεις σύμφωνα με το
              άρθρο 9, όσον αφορά την τροποποίηση των παραρτημάτων, ώστε να αντανακλώνται
              αλλαγές στην κωδικοποίηση και την ονοματολογία σε διεθνές επίπεδο ή στις
              σχετικές νομοθετικές πράξεις της Ένωσης. Κατά την άσκηση της εν λόγω εξουσίας,
              η Επιτροπή μεριμνά ώστε οι κατ’ εξουσιοδότηση πράξεις να μη συνεπάγονται
              σημαντική πρόσθετη επιβάρυνση για τα κράτη μέλη ή τους συμμετέχοντες στην
              έρευνα. Επιπλέον, η Επιτροπή αιτιολογεί δεόντως τις στατιστικές δράσεις που
              προβλέπονται στις εν λόγω κατ’ εξουσιοδότηση πράξεις, χρησιμοποιώντας, κατά
              περίπτωση, ανάλυση κόστους-αποτελεσματικότητας, συμπεριλαμβανομένης
              αξιολόγησης της επιβάρυνσης των συμμετεχόντων στην έρευνα και του κόστους
              παραγωγής, όπως αναφέρεται στο άρθρο 14 παράγραφος 3 στοιχείο γ) του
              κανονισμού (ΕΚ) αριθ. 223/2009.».
9878/16                                                             ROD/ag                   7
                                            DGG 3B                                        EL
 ---pagebreak--- 4)      Προστίθεται το ακόλουθο άρθρο:
        «Άρθρο 4α
        Πιλοτικές μελέτες
        1.   Έως … [24 μήνες από την έναρξη ισχύος του παρόντος κανονισμού], η Επιτροπή, σε
             συνεργασία με τα κράτη μέλη, αναπτύσσει την κατάλληλη μεθοδολογία για την
             κατάρτιση στατιστικών σχετικά με τις μεταφορές επιβατών μέσω εσωτερικών
             πλωτών οδών, μεταξύ άλλων μέσω διασυνοριακών υπηρεσιών μεταφορών.
        2.   Έως … [36 μήνες από την έναρξη ισχύος του παρόντος κανονισμού], η Επιτροπή
             δρομολογεί τη διεξαγωγή εθελοντικών πιλοτικών μελετών από τα κράτη μέλη για
             την παροχή στοιχείων που εμπίπτουν στο πεδίο εφαρμογής του παρόντος
             κανονισμού σχετικά με τη διαθεσιμότητα στατιστικών δεδομένων που αφορούν τις
             μεταφορές επιβατών μέσω εσωτερικών πλωτών οδών, μεταξύ άλλων μέσω
             διασυνοριακών υπηρεσιών μεταφορών. Οι εν λόγω πιλοτικές μελέτες αποσκοπούν
             να αξιολογήσουν τη σκοπιμότητα των εν λόγω νέων συλλογών δεδομένων, το
             κόστος των σχετικών συλλογών δεδομένων και την εξυπακουόμενη ποιότητα των
             στατιστικών.
        3.   Έως … [48 μήνες από την έναρξη ισχύος του παρόντος κανονισμού], η Επιτροπή
             υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με τα
             αποτελέσματα των εν λόγω πιλοτικών μελετών. Ανάλογα με τα πορίσματα της εν
             λόγω έκθεσης και εντός εύλογου χρονικού διαστήματος, η Επιτροπή υποβάλλει, εάν
             κρίνεται σκόπιμο, νομοθετική πρόταση στο Ευρωπαϊκό Κοινοβούλιο και στο
             Συμβούλιο για την τροποποίηση του παρόντος κανονισμού όσον αφορά τις
             στατιστικές για τις μεταφορές επιβατών μέσω εσωτερικών πλωτών οδών, μεταξύ
             άλλων μέσω διασυνοριακών υπηρεσιών μεταφορών.
        4.   Ο γενικός προϋπολογισμός της Ένωσης, όπου αρμόζει και λαμβάνοντας υπόψη την
             προστιθέμενη αξία της Ένωσης, συμβάλλει στη χρηματοδότηση των εν λόγω
             πιλοτικών μελετών.».
9878/16                                                           ROD/ag                   8
                                            DGG 3B                                     EL
 ---pagebreak--- 5)      Στο άρθρο 5, η παράγραφος 2 αντικαθίσταται από το ακόλουθο κείμενο:
        «2.   Η Επιτροπή εκδίδει εκτελεστικές πράξεις για τον καθορισμό των ρυθμίσεων για τη
              διαβίβαση στοιχείων στην Επιτροπή (Eurostat), συμπεριλαμβανομένων των
              προτύπων για την ανταλλαγή στοιχείων. Οι εν λόγω εκτελεστικές πράξεις εκδίδονται
              σύμφωνα με τη διαδικασία εξέτασης που αναφέρεται στο άρθρο 10 παράγραφος 2.».
6)      Στο άρθρο 6, προστίθεται το ακόλουθο εδάφιο:
        «Η Επιτροπή εκδίδει εκτελεστικές πράξεις για τον καθορισμό των ρυθμίσεων για τη
        διάδοση αποτελεσμάτων. Οι εν λόγω εκτελεστικές πράξεις εκδίδονται σύμφωνα με τη
        διαδικασία εξέτασης που αναφέρεται στο άρθρο 10 παράγραφος 2.».
7)      Στο άρθρο 7, η παράγραφος 1 αντικαθίσταται από το ακόλουθο κείμενο:
        «1.   Η Επιτροπή εκδίδει εκτελεστικές πράξεις για τον καθορισμό των μεθοδολογικών
              προδιαγραφών και κριτηρίων που στοχεύουν στην εξασφάλιση της ποιότητας των
              παραγόμενων στοιχείων. Οι εν λόγω εκτελεστικές πράξεις εκδίδονται σύμφωνα με
              τη διαδικασία εξέτασης που αναφέρεται στο άρθρο 10 παράγραφος 2.».
8)      Στο άρθρο 7, προστίθενται οι ακόλουθες παράγραφοι:
        «4.   Για τους σκοπούς του παρόντος κανονισμού, τα κριτήρια ποιότητας που πρέπει να
              εφαρμόζονται στα στοιχεία που πρέπει να διαβιβάζονται είναι εκείνα που
              αναφέρονται στο άρθρο 12 παράγραφος 1 του κανονισμού (ΕΚ) αριθ. 223/2009.
        5.    Η Επιτροπή εκδίδει εκτελεστικές πράξεις για τον καθορισμό των λεπτομερών
              ρυθμίσεων, της δομής, της περιοδικότητας και των στοιχείων συγκρισιμότητας για
              τις εκθέσεις ποιότητας. Οι εν λόγω εκτελεστικές πράξεις εκδίδονται σύμφωνα με τη
              διαδικασία εξέτασης η οποία αναφέρεται στο άρθρο 10 παράγραφος 2.».
9878/16                                                              ROD/ag                    9
                                             DGG 3B                                       EL
 ---pagebreak--- 9)      Το άρθρο 8 αντικαθίσταται από το ακόλουθο κείμενο:
        «Άρθρο 8
        Εκθέσεις εφαρμογής
        Μέχρι τις 31 Δεκεμβρίου 2020 και, στη συνέχεια, ανά πενταετία, η Επιτροπή, αφού
        διαβουλευθεί με την επιτροπή Ευρωπαϊκού Στατιστικού Συστήματος, υποβάλλει έκθεση
        στο Ευρωπαϊκό Κοινοβούλιο και το Συμβούλιο σχετικά με την εφαρμογή του παρόντος
        κανονισμού και τις μελλοντικές εξελίξεις.
        Στην εν λόγω έκθεση, η Επιτροπή λαμβάνει υπόψη τις σχετικές πληροφορίες που
        παρέχονται από τα κράτη μέλη σχετικά με ενδεχόμενες βελτιώσεις και τις ανάγκες των
        χρηστών. Συγκεκριμένα, η εν λόγω έκθεση:
        α)   αξιολογεί τα οφέλη που προκύπτουν για την Ένωση, τα κράτη μέλη και τους
             παρόχους και τους χρήστες των στατιστικών πληροφοριών από τις στατιστικές που
             παράγονται, σε σχέση με το κόστος τους,
        β)   αξιολογεί την ποιότητα των διαβιβαζόμενων στοιχείων και τις μεθόδους συλλογής
             των στοιχείων.».
10)     Το άρθρο 9 αντικαθίσταται από το ακόλουθο κείμενο:
        «Άρθρο 9
        Άσκηση της εξουσιοδότησης
        1.   Η αρμοδιότητα έκδοσης κατ’ εξουσιοδότηση πράξεων ανατίθεται στην Επιτροπή
             σύμφωνα με τους όρους του παρόντος άρθρου.
9878/16                                                            ROD/ag                  10
                                            DGG 3B                                       EL
 ---pagebreak---         2. Η αρμοδιότητα έκδοσης των κατ’ εξουσιοδότηση πράξεων που αναφέρονται στο
           άρθρο 2 παράγραφος 5, στο άρθρο 3 και στο άρθρο 4 παράγραφος 4 ανατίθεται στην
           Επιτροπή για περίοδο πέντε ετών από … [ημερομηνία έναρξης ισχύος του παρόντος
           τροποποιητικού κανονισμού]. Η Επιτροπή υποβάλλει έκθεση σχετικά με τις εξουσίες
           που της έχουν ανατεθεί το αργότερο εννέα μήνες πριν από τη λήξη της πενταετούς
           περιόδου. Η εξουσιοδότηση ανανεώνεται αυτομάτως για περιόδους ίδιας διάρκειας,
           εκτός αν το Ευρωπαϊκό Κοινοβούλιο ή το Συμβούλιο προβάλουν αντιρρήσεις το
           αργότερο εντός τριών μηνών πριν από τη λήξη της κάθε περιόδου.
        3. Η εξουσιοδότηση που αναφέρεται στο άρθρο 2 παράγραφος 5, στο άρθρο 3 και στο
           άρθρο 4 παράγραφος 4 είναι δυνατόν να ανακληθεί οποιαδήποτε στιγμή από το
           Ευρωπαϊκό Κοινοβούλιο ή από το Συμβούλιο. Η απόφαση για την ανάκληση θέτει
           τέλος στην εξουσιοδότηση που προσδιορίζεται στην εν λόγω απόφαση. Παράγει
           αποτελέσματα από την επομένη της δημοσίευσης της απόφασης στην Επίσημη
           Εφημερίδα της Ευρωπαϊκής Ένωσης ή σε μεταγενέστερη ημερομηνία η οποία
           καθορίζεται σ’ αυτήν. Δεν επηρεάζει την εγκυρότητα των κατ’ εξουσιοδότηση
           πράξεων που βρίσκονται ήδη σε ισχύ.
        4. Πριν από την έκδοση μιας κατ’ εξουσιοδότηση πράξης, η Επιτροπή διεξάγει
           διαβουλεύσεις με εμπειρογνώμονες που ορίζουν τα κράτη μέλη σύμφωνα με τις
           αρχές της διοργανικής συμφωνίας της 13ης Απριλίου 2016 για τη βελτίωση της
           νομοθεσίας*.
        5. Η Επιτροπή, μόλις εκδώσει κατ’ εξουσιοδότηση πράξη, την κοινοποιεί ταυτόχρονα
           στο Ευρωπαϊκό Κοινοβούλιο και στο Συμβούλιο.
9878/16                                                          ROD/ag                   11
                                         DGG 3B                                        EL
 ---pagebreak---         6.   Η κατ’ εξουσιοδότηση πράξη που εκδίδεται δυνάμει του άρθρου 2 παράγραφος 5,
             του άρθρου 3 ή του άρθρου 4 παράγραφος 4 τίθεται σε ισχύ μόνο εάν δεν διατυπωθεί
             αντίρρηση από το Ευρωπαϊκό Κοινοβούλιο και το Συμβούλιο εντός δύο μηνών από
             την ημέρα κοινοποίησης της πράξης στο Ευρωπαϊκό Κοινοβούλιο και το Συμβούλιο
             ή εάν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο
             ενημερώσουν αμφότερα την Επιτροπή ότι δεν προβάλλουν αντιρρήσεις. Η περίοδος
             αυτή παρατείνεται κατά δύο μήνες με πρωτοβουλία του Ευρωπαϊκού Κοινοβουλίου
             ή του Συμβουλίου.
        _____________________
        *
             ΕΕ L 123 της 12.5.2016, σ. 1.».
11)     Το άρθρο 10 αντικαθίσταται από το ακόλουθο κείμενο:
        «Άρθρο 10
        Διαδικασία επιτροπής
        1.   Η Επιτροπή επικουρείται από την επιτροπή Ευρωπαϊκού Στατιστικού Συστήματος
             που θεσπίστηκε με τον κανονισμό (ΕΚ) αριθ. 223/2009. Η εν λόγω επιτροπή
             αποτελεί επιτροπή κατά την έννοια του κανονισμού (ΕΕ) αριθ. 182/2011 του
             Ευρωπαϊκού Κοινοβουλίου και του Συμβουλίου*.
        2.   Όταν γίνεται αναφορά στην παρούσα παράγραφο, εφαρμόζεται το άρθρο 5 του
             κανονισμού (ΕΕ) αριθ. 182/2011.
        ______________
        *
             Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του
             Συμβουλίου, της 16ης Φεβρουαρίου 2011, για τη θέσπιση κανόνων και γενικών
             αρχών σχετικά με τους τρόπους ελέγχου από τα κράτη μέλη της άσκησης των
             εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).».
9878/16                                                           ROD/ag                  12
                                            DGG 3B                                       EL
 ---pagebreak--- 12)     Το παράρτημα ΣΤ διαγράφεται.
                                            Άρθρο 2
Ο παρών κανονισμός δεν επηρεάζει τις διαδικασίες έκδοσης μέτρων που προβλέπονται στον
κανονισμό (ΕΚ) αριθ. 1365/2006 οι οποίες έχουν ξεκινήσει, αλλά δεν έχουν ολοκληρωθεί, πριν από
τη θέση σε ισχύ του παρόντος κανονισμού.
                                            Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη
Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος
μέλος.
…,
Για το Ευρωπαϊκό Κοινοβούλιο                           Για το Συμβούλιο
Ο Πρόεδρος                                             Ο Πρόεδρος
9878/16                                                             ROD/ag                  13
                                            DGG 3B                                        EL